L 16/2
HR
Službeni list Europske unije
18.1.2023.
(5)
U Uniji se redovito održavaju akrobatska događanja s golubovima.
Na tim se događanjima okupljaju golubovi koji mogu dolaziti iz nekoliko država članica i koje njihovi držatelji prevoze iz objekata podrijetla u kavezima, u kojima se obično drže do mjesta na kojem se održava događanje.
Ptice se tamo puštaju radi letačkih demonstracija i nakon toga se vraćaju u kaveze, u kojima se prevoze natrag u objekt podrijetla.
Stoga se ta događanja mogu smatrati izložbama koje su jednakovrijedne onima koje se organiziraju za ptice grabljivice.
Stoga bi članak 67. trebalo izmijeniti kako bi se zahtjevi za izložbe lova pticama grabljivicama proširili na sve jednakovrijedne vrste izložbi te kako bi se utvrdili uvjeti relevantni za premještanja na takve događaje i premještanja s takvih događaja.
(6)
Nadalje, člankom 71.
Delegirane uredbe (EU) 2020/688 zahtijeva se da subjekti premještaju ptice u zatočeništvu u drugu državu članicu samo ako ih prati certifikat o zdravlju životinja koji je izdalo nadležno tijelo države članice podrijetla.
Tim se člankom predviđaju i određena odstupanja od te obveze.
Izmjene članka 67. potrebno je uzeti u obzir i u okviru odstupanja predviđenih u članku 71. stavcima 2. i 3.
Stoga bi članak 71. trebalo na odgovarajući način izmijeniti.
(7)
Člankom 81. stavkom 2.
Delegirane uredbe (EU) 2020/688 utvrđuju se pojedinosti o sadržaju certifikata o zdravlju životinja za ptice u zatočeništvu.
S obzirom na mogućnost premještanja ptica u zatočeništvu sakupljenih u jednom registriranom objektu koji se nalazi u državi članici podrijetla, koja se uvodi u članku 67. ove Uredbe, primjereno je utvrditi zahtjeve koje bi trebalo ispuniti u tom konkretnom slučaju.
Stoga bi članak 81. stavak 2. trebalo na odgovarajući način izmijeniti.
(8)
U članku 91.
Delegirane uredbe (EU) 2020/688 navode se pojedinosti o odgovornosti nadležnog tijela za certificiranje zdravlja životinja, a posebne odredbe koje se odnose na ptice u zatočeništvu utvrđene su u stavku 1. točki (e) tog članka.
Te je odredbe primjereno dopuniti kako bi se predvidjele identifikacijske, fizičke i dokumentacijske provjere koje treba provesti kad se ptice u zatočeništvu namijenjene izložbi u drugoj državi članici privremeno sakupljaju i drže u objektu u svrhu certificiranja.
Članak 91. trebalo bi stoga na odgovarajući način izmijeniti.
(9)
Uredbu (EU) 2020/688 trebalo bi stoga izmijeniti,
DONIJELA JE OVU UREDBU:
Članak 1.
Delegirana uredba (EU) 2020/688 mijenja se kako slijedi: 1.
Članak 67. zamjenjuje se sljedećim: „Članak 67.
Zahtjevi za premještanja ptica u zatočeništvu namijenjenih izložbama 1.
Subjekti premještaju ptice u zatočeništvu na izložbu u drugoj državi članici samo ako te životinje udovoljavaju uvjetima iz članka 59. 2.
Subjekti u državi članici ptice u zatočeništvu mogu prije premještanja na izložbu u drugoj državi članici sakupljati u jednom registriranom objektu koji se nalazi u istoj državi članici pod sljedećim uvjetima: (a) ptice u zatočeništvu ostaju u tom objektu najviše 12 sati; (b) u trenutku sakupljanja objekt drži samo ptice u zatočeništvu namijenjene za predmetnu izložbu; (c) sve ptice u zatočeništvu sakupljene u objektu dolaze izravno iz registriranih ili odobrenih objekata u kojima se neprekidno drže i u kojima ispunjavaju uvjete iz članka 59.